-Սոցիալական ոլորտում առկա խնդիրներն իրականում թվում են անվերջ, բազմապիսի ու բազմազան, որոնք բոլորն էլ կարևոր են, քանի որ ուղղակիորեն առնչվում են մարդուն, և կարևորել մեկը կամ մի քանիսը ճիշտ չէ: Այս պահին առկա են բազմաթիվ ծրագրեր, որոնք ամրագրված են նաև Կառավարության ծրագրում, որոնց իրականացումը խիստ կարևոր է: Ընդհանրապես, ծրագրերի իրականացումը և պետության և ժողովրդի առջև ծառացած խնդիրների լուծումը չպետք է կապված լինի անձերին, և պետական պաշտոնյան պետք է պաշտոնավարման առաջին օրից զգա իր պաշտոնաթողության օրը և այդ ընթացքում անի առավելագույնը նաև՝ ծրագրերի իրականացման բնականոն շարունակության համար: